Egyre több fiatal próbálja ki a drogokat
Gyõr - „El kellene készíteni az újabb felmérést a drogfogyasztás alakulásáról. ... A korábbi felmérések mutatják, hogy évrõl évre folyamatos az emelkedés" – jelentette ki Ottófi Rudolf alpolgármester tegnap a Gyõrben rendezett kábítószerügyi konferencián.
A Gyõr Városi Kábítószerügyi Egyeztetõ Fórum (KEF) és a Lions Qest Magyarország „Hogyan segítsünk?" címmel rendezett konferenciát tegnap a városházán. Az iskolák vezetõi, osztályfõnökei, ifjúságvédelmi felelõsei, valamint a szociális intézmények képviselõi részvételével megtartott programon Ottófi Rudolf alpolgármester – a KEF elnöke – hangsúlyozta, hogy a városban évrõl évre nõ a kábítószert kipróbáló, illetve fogyasztó fiatalok száma. Ezért fontos lenne újabb felmérést készíteni, amely pontos tükröt ad a jelenségrõl.
A konferencián elhangzott: míg 1999-ben a megkérdezett diákok mintegy 17 százaléka találkozott valamilyen kábítószerrel, a meglehetõsen régen, 2003-ban készült felmérés alapján a középiskolásoknak közel 30 százaléka próbálta ki a drogot.
A KEF elnöke hangsúlyozta: egyre fiatalabbak kerülnek kapcsolatba a kábítószerrel, ezért összefogásra van szükség az érintett intézmények, szervezeteket között. A felmérésekbõl látható, hogy a drogfogyasztás szempontjából a leginkább veszélyeztetettek Gyõrben a szakmunkástanulók.
gyõri hírek Gyõr kábítószer